ತೋಟಕಾಷ್ಟಕಮ್

ವಿದಿತಾಖಿಲ ಶಾಸ್ತ್ರ ಸುಧಾ ಜಲಧೇ
ಮಹಿತೋಪನಿಷತ್-ಕಥಿತಾರ್ಥ ನಿಧೇ |
ಹೃದಯೇ ಕಲಯೇ ವಿಮಲಂ ಚರಣಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೧ ||

ಕರುಣಾ ವರುಣಾಲಯ ಪಾಲಯ ಮಾಂ
ಭವಸಾಗರ ದುಃಖ ವಿದೂನ ಹೃದಮ್ |
ರಚಯಾಖಿಲ ದರ್ಶನ ತತ್ತ್ವವಿದಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೨ ||

ಭವತಾ ಜನತಾ ಸುಹಿತಾ ಭವಿತಾ
ನಿಜಬೋಧ ವಿಚಾರಣ ಚಾರುಮತೇ |
ಕಲಯೇಶ್ವರ ಜೀವ ವಿವೇಕ ವಿದಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೩ ||

ಭವ ಎವ ಭವಾನಿತಿ ಮೆ ನಿತರಾಂ
ಸಮಜಾಯತ ಚೇತಸಿ ಕೌತುಕಿತಾ |
ಮಮ ವಾರಯ ಮೋಹ ಮಹಾಜಲಧಿಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೪ ||

ಸುಕೃತೇ‌உಧಿಕೃತೇ ಬಹುಧಾ ಭವತೋ
ಭವಿತಾ ಸಮದರ್ಶನ ಲಾಲಸತಾ |
ಅತಿ ದೀನಮಿಮಂ ಪರಿಪಾಲಯ ಮಾಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೫ ||

ಜಗತೀಮವಿತುಂ ಕಲಿತಾಕೃತಯೋ
ವಿಚರನ್ತಿ ಮಹಾಮಾಹ ಸಚ್ಛಲತಃ |
ಅಹಿಮಾಂಶುರಿವಾತ್ರ ವಿಭಾಸಿ ಗುರೋ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೬ ||

ಗುರುಪುಙ್ಗವ ಪುಙ್ಗವಕೇತನ ತೇ
ಸಮತಾಮಯತಾಂ ನ ಹಿ ಕೋ‌உಪಿ ಸುಧೀಃ |
ಶರಣಾಗತ ವತ್ಸಲ ತತ್ತ್ವನಿಧೇ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೭ ||

ವಿದಿತಾ ನ ಮಯಾ ವಿಶದೈಕ ಕಲಾ
ನ ಚ ಕಿಞ್ಚನ ಕಾಞ್ಚನಮಸ್ತಿ ಗುರೋ |
ದೃತಮೇವ ವಿಧೇಹಿ ಕೃಪಾಂ ಸಹಜಾಂ
ಭವ ಶಙ್ಕರ ದೇಶಿಕ ಮೇ ಶರಣಮ್ || ೮ ||

Web Url: http://www.vignanam.org/veda/totakaashtakam-shuddhakannada.html